open-index/open-wikipedia-markdown huggingface dataset:
Maastohiihto talviolympialaisissa 2026 – miesten 20 km yhdistelmähiihto

**[[Maastohiihto talviolympialaisissa 2026|Maastohiihdon]] miesten 20&nbsp;kilometrin yhdistelmähiihdon kilpailu [[Talviolympialaiset 2026|talviolympialaisissa 2026]]** järjestettiin 8. helmikuuta 2026 Maastohiihto- ja ampumahiihtokeskus Fabio Canalissa Teserossa, Italiassa.

Kilpailun voitti Norjan Johannes Høsflot Klæbo, jolle olympiakulta oli uran kuudes. Toiseksi sijoittui Ranskan Mathis Desloges ja kolmanneksi Norjan Martin Løwstrøm Nyenget. Heille olympiamitalit olivat uran ensimmäiset.

## Taustaa

Miesten yhdistelmähiihdossa kilpailtiin ensimmäistä kertaa 2&nbsp;x&nbsp;10&nbsp;kilometrin matkalla olympialaisissa. Aiemmin matka on ollut 2&nbsp;x&nbsp;15&nbsp;kilometriä. Muutoksen taustalla oli Kansainvälisen hiihtoliitto FIS:n päätös yhdenmukaistaa miesten ja naisten olympiamatkat identtisiksi.

Vuoden 2022 talviolympialaisten kultamitalisti Aleksandr Bolšunov ja hopeamitalisti Denis Spitsov eivät venäläisinä voineet osallistua olympialaisiin. Bolšunov pyrki mukaan yksittäisenä neutraalina urheilijana, mutta ei täyttänyt edellytyksiä. Pronssimitalisti Iivo Niskanen läpäisi karsinnat ja osallistui kilpailuun.

Ennakkosuosikkina kilpailuun lähti Johannes Høsflot Klæbo, joka oli maastohiihdon maailmancupin kokonaiskilpailun ja normaalimatkojen johdossa ennen olympialaisia. Hän oli myös yhdistelmähiihdon hallitseva maailmanmestari vuodelta 2025.

## Kilpailu

Kilpailu alkoi 10&nbsp;kilometrin perinteisellä hiihdolla. Norjalaiset Klæbo, Martin Løwstrøm Nyenget, Harald Østberg Amundsen ja Mattis Stenshagen olivat vahvoilla heti kilpailun alussa, kannoillaan Ranskan Mathis Desloges ja Hugo Lapalus sekä yksittäinen neutraali urheilija, venäläinen Saveli Korosteljov. Olympialaisissa debytoinut Ruotsin Edvin Anger kaatui kilpailun alkupuolella ja katkaisi sauvansa. 

Välineiden vaihtamisen jälkeen kärkiryhmä pysyi edelleen varsin tiiviinä, joskin Stenshagen jäi ryhmästä jälkeen. Desloges eksyi vapaan osuudella noin 13,3 kilometrin hiihdon jälkeen väärälle reitille ja oikaisi takaisin kilpailureitille kartioiden välistä. Deslogesille annettiin tapahtuneesta varoitus. Viimeiselle kierrokselle lähdettiin Lapaluksen johtaessa. Klæbo irtosi muusta joukosta noin kilometri ennen maalia. Voitto tuli lopulta parin sekunnin marginaalilla ennen Deslogesia. Kolmanneksi sijoittui Nyenget.

Neljänneksi sijoittunut Korosteljov esitti protestin Deslogesin oikaisusta. Tuomarineuvosto hylkäsi protestin tutustuttuaan kilpailun videomateriaaliin ja kuultuaan vastalauseen esittäjää sekä vastalauseen kohteena ollutta urheilijaa. Tuomarineuvosto totesi oikaisemisesta saadun hyödyn olleen niin vähäinen, että hylkääminen ei ollut perusteltua.

## Tulokset

Kilpailu alkoi kello 12.30 ja päättyi kello 13.26.

## Lähteet

## Aiheesta muualla

*Miesten yhdistelmähiihto talviolympialaisten 2026 verkkosivuilla
Savoijin ansioritarikunta

**Savoijin ansioritarikunta** () on Savoijin kuningashuoneen jakama ritarikunta, joka perustettiin vuonna 1988 kuningasperheen päämiehen Viktor Emanuelin käskystä erottamalla se Savoijin siviiliansioritarikunnasta. Sitä jaetaan tunnustuksena henkilöille, jotka ovat ansioituneet kuningasperheen hyväksi.

Ritarikuntaa uudistettiin viimeksi vuonna 2024. Siinä on viisi perusluokkaa sekä kolme mitaliluokkaa. Ritarikunnan nauha on sininen valkoisella keskiraidalla:

*  suurristi
*  suurupseeri
*  komentaja
*  upseeri
*  ritari
*  kultamitali
*  hopeamitali
*  pronssimitali

## Lähteet
KVN

**Uškuinik KVN** (, lyhennys: **KVN**; suom. Novgorodin ruhtinas Vandal, lyhyemmin 'Ruhtinas Vandal'), on venäläinen räjähdelatauksella varustettu nelipropellinen FPV-valokuitudrooni (first-person view). Valokuituohjauksen vuoksi KVN-drooni ei ole altis elektroniselle häirinnälle.

Kesällä 2024 esitelty, sarjavalmistettu KVN-valokuitudrooni on novgorodilaisen NPTs Uškuinikin () suunnittelema. Uutistoimisto TASSin mukaan droonin teollista tuotantoa oli hajautettu jo kolmelle alueelle; yksi tuotantolinja pystyisi kokoamaan 1&nbsp;000 droonia yhden työvuoron aikana ja kaksivuorotyössä kaksi kertaa enemmän päivän aikana. Uškujnikilla on yhteisyritys Kalašnikov-konsernin kanssa teollista droonituotantoa varten. Uškujnik kertoi kesällä 2025, että droonia valmistettaisiin kymmeniä tuhansia kappaleita kuukausittain. Syyskuussa 2025 tuotannon kerrottiin olevan yli 50&nbsp;000 KVN-droonia kuukaudessa.

KVN-droonista on useita eri kehitysversioita; muun muassa käytetyn valokuidun pituutta on kasvatettu. Vuoden 2025 lopulla Uškuinik kertoi 65 kilometrin kantaman KVN-koedroonista. Droonia voidaan operoida yhteistyössä saman valmistajan tilannekuvaa ja etenemisreititystä avustavan kameradroonin kanssa. Uškuinikin toimitusjohtaja totesi, etteivät luokkaa 50 kilometrin kantaman valokuitudroonit ole järkevä kehityssuunta; sen sijaan lyhyemmän kantaman KVN-drooni tai -drooneja voidaan kuljettaa emoaluksella lähemmäs, jossa ne voisivat tavoittaa radiohäirinnällä suojattuja kohteita. Yleisesti Uškujnikin johdon mukaan venäläisten valokuitudroonien läpäisyprosentti oli arviolta 28 prosenttia (eli noin yksi neljästä). Tämä on yrityksen mukaan noin kaksi kertaa radio-ohjattavia FPV-drooneja korkeampi arvo.

Valokuitudroonilla tehdyillä hyökkäyksillä oli suuri rooli Ukrainan joukkojen työntämisessä pois Venäjän Kurskin alueelta. 

## Lähteet
Curling talviolympialaisissa 2026

Curlingissa kilpailtiin vuoden 2026 talviolympialaisissa 4.–22. helmikuuta Cortinan Olympiastadinionilla. Ohjelmassa olivat miesten, naisten ja sekaparien kilpailut.

## Aikataulu

## Osallistujat

Lähde:

**Miehet:**
*
*
*
*
*
*
*
*
*
*

**Naiset:**
*
*
*
*
*
*
*
*
*
*

**Sekaparit:**
*
*
*
*
*
*
*
*
*
*

## Tapahtumia

Miesten curlingissa ruotsalaispelaajat syyttivät kanadalaista Marc Kennedyä säännöissä kielletystä koskemisesta curlingkiveen otteen irrottamisen ja hog-linjan ohittamisen jälkeen, mikä aiheutti curlingissa poikkeuksellista sanasotaa pelaajien välillä ja mistä esitettiin sittemmin videotodisteitakin. Myös Kanadan naisjoukkueen kapteenin Rachel Homanin havaittiin syyllistyneen ylimääräiseen kosketukseen ottelusssa Sveitsiä vastaan, mihin tuomaristo reagoi saman tien.

## Mitalitaulukko

## Tulokset

## Lähteet
Ela Beeri

**Ela Beeri** on israelilainen näyttelijä, tanssija ja somevaikuttaja. Hänellä on vannoutuneita faneja, jotka seuraavat häntä erityisesti Tiktokissa. Kaiken kaikkiaan hänellä on kyseisellä alustalla .

## Lähteet
Mollanepes (taajama)

**Mollanepes** on taajama ja Wekilbazarin piirikunnan hallinnollinen keskus Maryn maakunnassa Turkmenistanissa. Se sijaitsee kuusi kilometriä Marysta itään. Vuoden 2022 väestönlaskennan mukaan taajamassa oli 2&nbsp;878 asukasta.

Paikkakunta nimettiin Pavel Poltoratskin mukaan vuonna 1975, jolloin siitä tuli myös kaupunkimainen taajama ja uudelleen perustetun Wekilbazarin piirin keskus. Se sai nimen Mollanepes vuonna 1993.

Mollanepesin kautta kulkee Maryn ja Türkmenabatin välinen maantie ja rautatie. Siellä toimii teräsbetonitehdas ja öljytuotetehdas.

## Lähteet
Tami Tsunami

**Tami Tsunami** (s. 1992) on italialainen sisällöntuottaja ja laulaja. Eroottiseen sisältöön keskittynyt Tsunami aloitti uransa Onlyfansissa koronaviruspandemian aikana. Vuonna 2024 hän julkaisi ensimmäisen singlensä ”Dura”.

Ilman isää varttunut Tsunami asui lapsuutensa Milanossa.

## Lähteet
Zähmet

**Zähmet** on taajama Maryn maakunnan Türkmengalan piirikunnassa Turkmenistanissa. Se sijaitsee Karakumin kanavan varrella 50 kilometriä Türkmengalasta pohjoiseen. Vuoden 2022 väestönlaskennan mukaan taajamassa oli 3&nbsp;855 asukasta.

Taajama on perustettu Karakumin kanavan rakentamisen yhteydessä vuonna 1955.  Siellä sijaitsee jokisatama ja rautatieasema, joiden kautta kulkee tavaraliikennettä. Osa asukkaista harjoittaa maanviljelyä ja karjanhoitoa.

## Lähteet
Maximilian Franzreb

**Maximilian Franzreb** (s. 18. elokuuta 1996 Bad Tölz, Saksa) on saksalainen jääkiekkomaalivahti. Hänen hanskakätensä on vasen. Franzreb edustaa Saksan DEL:issä pelaavaa Adler Mannheimia. Hänellä on sopimus joukkueen kanssa kauden 2026–2027 loppuun saakka. Hänen kasvattajaseuransa on EC Bad Tölz. Hän on edustanut Saksan DEL:issä Adler Mannheimin lisäksi myös Hamburg Freezersia, Eisbären Berliniä ja Fischtown Penguinsia. 

Franzreb on pelannut 140 Saksan DEL:in runkosarjan ottelua. Näistä otteluista hän on torjunut 70 voittoa ja 14 nollapeliä. Hänen torjuntaprosenttinsa on 91,7% ja hänen päästettyjen maalien keskiarvonsa on 3,12 päästettyä maalia ottelua kohden. Franzrieb on pelannut 12 Saksan DEL:in ylempien pudotuspelien ottelua. Näistä otteluista hän on torjunut kuusi voittoa. Hänen torjuntaprosenttinsa on 92,5% ja hänen päästettyjen maalien keskiarvonsa on 2,40 päästettyä maalia ottelua kohden. 

Franzreb kuului Saksan joukkueeseen Suomen ja Latvian MM-kilpailuissa 2023 ja saavutti MM-hopeaa. 

## Huomautukset

## Lähteet
Aven Romale

**Aven Romale** on tšekkiläisen yhtyeen Gipsy.cz:n vuonna 2009 julkaistu kappale, jolla se edusti samana vuonna Tšekkiä Eurovision laulukilpailussa Moskovassa. Gipsy.cz valittiin edustustehtävään sisäisesti Tšekin yleisradioyhtiön ČT:n toimesta. Edustuskappaleen päätti yleisö kahden kappaleen äänestyksessä maaliskuussa. Voittanut kappale ”Aven Romale” esiteltiin virallisesti ČT Anděl Music Awards -tapahtumassa 21. maaliskuuta 2009.

## Eurovision laulukilpailussa
Vuoden 2009 Eurovision laulukilpailussa Tšekki arvottiin 30. tammikuuta 2009 järjestetyssä arvonnassa ensimmäiseen semifinaaliin. Myöhemmin maaliskuussa järjestetyssä arvonnassa Tšekin edustuskappale ”Aven Romale” sai semifinaalistaan esiintymispaikan numerolla kaksi. Tšekin kappaletta edelsi 12. toukokuuta 2009 järjestetyssä semifinaalissa Montenegron edustaja Andrea Demirović laulullaan ”Just Get Out of My Life” ja seurasi Belgian edustaja Copycat kappaleella ”Copycat”.

Lavalla yhtyeen keulahahmo Radoslav ”Gipsy” Banga oli pukeutunut Super Gipsy -hahmoksi. Taustalla LED-näytöillä näytettiin *[[Teräsmies]]* -sarjakuvien tyyliä mukailevia piirroksia Super Gipsystä sekä muun muassa viivakoodeja ja Parental Advisory -merkkiä.. Mukana lavalla Bangan kanssa olivat yhtyeen kaksi viulistia Vojta Lavička ja Noemi Fialová, sekä myös kitaristit ja rumpali Tibor Žida, Matěj Černý ja Oliver Lipenský.

Ensimmäisen semifinaalin tulosten julkistuksessa Tšekkiä ei mainittu kymmenen finaaliin selvinneen joukossa, joten ”Aven Romale” karsiutui 16. toukokuuta 2009 järjestetystä laulukilpailun finaalista. Myöhemmin paljastetuista semifinaalin tuloksista selvisi Tšekin jääneen ilman pisteitä ja näin ollen sijoittui viimeiseksi sijalle 18. Tämä on toinen, ja oli vuoteen 2023 asti viimeisin kerta, kun edustuskappale on jäänyt Eurovision laulukilpailun semifinaalissa kokonaispisteissä nollille.

Huonon menestyksen ja vähäisen kiinnostuksen johdosta Tšekki vetäytyi vuoden 2009 laulukilpailun jälkeen. Maa palasi kilpailuun viiden vuoden jälkeen vuonna 2015. 

## Lähteet
Yhdysvaltain kala- ja villieläinvirasto

**Yhdysvaltain kala- ja villieläinvirasto** on vuonna 1871 alkunsa saanut Yhdysvaltain hallinnon virasto, joka vastaa eläinten ja kalojen suojelusta. 

## Historia
Vuonna 1871 Yhdysvaltain kongressi loi viraston Yhdysvaltojen kalakantojen hallintaa varten. Viraston tehtävänä oli tutkia syitä kalakantojen heikkenemiseen ja etsiä ratkaisuja ongelmaan. Vuonna 1885 perustettiin osasto, joka vastasi hyönteis- ja lintutieteestä. Osasto tutki esimerkiksi tuholaishyönteisten torjuntaa maataloudessa. Tästä osastosta tuli myöhemmin villieläimistä ja luonnosta vastaava kala- ja villieläinviraston osa. Vuonna 1940 kalan ja biologian virastot yhdistettiin Yhdysvaltain kala- ja villieläinvirastoksi.

## Tehtävät
Viraston ensisijaisena tehtävänä on suojella ja hallinnoida Yhdysvaltojen villieläimiä, kasveja, kalakantoja ja niiden elinympäristöjä. Virasto suojelee vaarantuneita ja taloudellisesti merkittäviä eläin- ja kasvilajeja. Virasto suojelee kalakantoja liikakalastukselta. Virastolla on kansallinen kalakasvattamo-ohjelma, jonka tarkoituksena on säilyttää Yhdysvaltojen kalakanta sekä suojella uhanalaisia kalalajeja. Yksi viraston keskeisistä vastuualueista on muuttolintujen elinympäristöjen suojelu. Virasto pyrkii vähentämään maataloudesta ja teollisuudesta aiheutuvaa haittaa villieläinten elinympäristöille erilaisilla suojeluohjelmilla ja lupa-järjestelmillä. Kala- ja villieläinvirasto myös tutkii ja tilastoi Yhdysvaltojen villieläin- ja kalakantojen kehitystä.

## Lähteet
Crown Lands

**Crown Lands** on kanadalainen rock-duo, joka perustettiin vuonna 2015. Yhtyeen muodostavat laulaja-rumpali Cody Bowles ja kitaristi-basisti-kosketinsoittaja Kevin Comeau. Yhtye soittaa progressiivista musiikkia ja tekee sanoituksia, joiden teemana on alkuperäiskansojen vastarinta kolonialismia vastaan. Yhtye on kertonut nimensä "Crown Lands" viittaavan haluun kyseenalaistaa Kanadan valtion maat (), jotka on anastettu alkuperäiskansoilta.

Crown Lands voitti vuoden tulokkaan Juno-palkinnon vuonna 2021. Yhtye oli ehdolla myös vuoden rock-albumin kategoriassa. Heidän toinen albuminsa *Fearless* oli ehdolla vuoden rock-albumiksi vuoden 2024 Juno-gaalassa. Albumi *Ritual II* sai ehdokkuuden vuoden instrumentaalialbumiksi vuonna 2026.

## Jäsenet
* Cody Bowles – laulu, rummut, lyömäsoittimet, huilut, didgeridoo
* Kevin Comeau – kitara, basso, , koskettimet, taustalaulu

## Diskografia
### Studioalbumit
* *Crown Lands* (2020)
* *Fearless* (2023)
* *Ritual I & II* (2025)
* *Apocalypse* (2026)

### Livealbumit
* *Odyssey Vol. 1* (2021)

### EP:t
* *Mantra* (2016)
* *Rise Over Run* (2017)
* *Wayward Flyers, Vol. 1* (2020)
* *White Buffalo* (2021)

## Lähteet

## Aiheesta muualla
* Yhtyeen viralliset kotisivut
Boi-1da

**Matthew Samuels** (s. 12. lokakuuta 1986, Jamaika), taiteilijanimeltään **Boi-1da**, on kanadalainen musiikkituottaja ja lauluntekijä. Samuels aloitti musiikin tekemisen vuonna 2006 Draken kanssa, jonka jälkeen he ovat tehneet yhdessä yli 50 kappaletta. Samuels on tehnyt pääosin kappaleita rappiin, mutta myös poppiin ja R&B:hen. Hänen tuotannossaan on usein piirteitä dancehallista. Hän on tehnyt yhteistyötä muun muassa Rihannan, Travis Scottin, Juice Wrldin, Kanye Westin, Kendrick Lamarin ja Eminemin kanssa. 

Samuels on ollut 19 kertaa ehdolla Grammy-palkinnon saajaksi, joista on voittanut yhden.

Samuels syntyi Jamaikassa ja muutti lapsena Torontoon. Hän aloitti musiikin tuottamisen 14-vuotiaana, kun ystävä esitteli hänelle FL Studion matkallaan koulusta kotiin.

## Lähteet

## Aiheesta muualla
* Virallinen sivusto
James F. Van Pelt, Jr.

**James F. Van Pelt Jr.** (7. heinäkuuta 1918 Oak Hill, Länsi-Virginia – 10. joulukuuta 1994 Corona, Kalifornia) oli yhdysvaltalainen 509. erikoisyksikön suunnistaja B-29 -tyypin pommikoneissa. Hän toimi suunnistajana Bockscarissa, joka pudotti ydinpommin Japanin Nagasakiin vuonna 1945. Hän oli myös lentoyksikkönsä suunnistajien kouluttaja.

## Ura
Van Pelt tuli varhain vuoden 1944 syyskuussa liitetyksi Utahin Wendoverissa toimineeseen sotilasyksikköön, (509. Composite Group; CG 509.) majuri Thomas W. Ferebeen suosituksesta. Yksikkö oli tuolloin 393. raskas pommilaivue. Myöhemmin liitettiin muita alayksiköitä: kuten lentohuoltoryhmä, kuljetuslaivue "Green Hornets" kuin myös oma erillinen sotilaspoliisi. 

Van Pelt oli saanut lääkärin tutkintoon tähtäävää koulutusta hänen toivomaansa synnytyslääkärin uraa varten. Myös eversti Paul Tibbets’llä oli fysiologista ja lääketieteellistä koulutustaustaa.

Van Peltin sotilasyksikön suunnistaja, ”Dutch” eli Theodore J. Van Kirk kuului lentoyksikön esikuntaan. Hän oli ajoittain poissa yksikön koulutustapahtumista. Van Pelt joutui suunnistamaan ydinpommituksen kohteisiin kahdesti, sillä Japanin Kokuran sääolosuhteet olivat olleet epäedulliset. Bockscar kohtasi muitakin vaikeuksia atomilennollaan, joten Fat Man päätettiin pudottaa Nagasakiin.

## Lähteet
* https://www.imdb.com/name/nm2610127/

* Herlin, Hans: *Hiroshiman lentäjät*. Suomentanut Tolsa, Heikki. Jyväskylä: Gummerus, 1961.

* Thomas, Gordon & Witts, Max Morgan: *Enola Gay – Pommikone Hiroshiman yllä*, WSOY 1981. Suom. Nuuttila, Antti. Alkuteos englanniksi 1976.
### Viitteet
Abruzzon, Lazion ja Molisen kansallispuisto

**Abruzzon, Lazion ja Molisen kansallispuisto** () on luonnonsuojelualue eteläisessä Italiassa. Puisto ulottuu kolmeen maakuntaan, L'Aquila, Frosinone ja Isernia. Puiston pinta-ala on 50&nbsp;500 hehtaaria, ja se on perustettu vuonna 1923.

Tämä Apenniinien vanhin kansallispuisto on ollut keskeisessä asemassa joidenkin Italian tärkeimpien eläinlajien, kuten suden ja karhun säilymisesssä. Kaksi kolmasosaa alueesta on pyökkimetsien peitossa, ja vanhoissa puissa elää harvinaisia lajeja. Hirvien, metsäkauriiden ja villisian paluu antoivat mahdollisuuden ennallistaa suurpetojen alkuperäiset ravintoketjut. Pyökkimetsien yläpuolella, korkealla vuoristossa sijaitsevilla kivisillä alueilla, kasvaa Apenniineilla hyvin harvinaisia vuorimäntyjä, sekä suuri määrä näihin äärimmäisiin olosuhteisiin liittyviä lajeja, usein jääkauden kasvillisuuden jäänteitä tai kotoperäisiä ja paikallisia lajeja. Abruzzon, Lazion ja Molisen kansallispuiston menestys piilee myös siinä, että se on pystynyt yhdistämään luonnonympäristön suojelun paikallisyhteisöjen sosioekonomiseen kehitykseen.

Nykyään puistossa elää monia eläimiä, joita tavattiin aiemmin paljon laajemmalla alueella Apenniinien vuoristossa: 60 nisäkäslajia, 300 lintulajia, 40 matelija-, sammakkoeläin- ja kalalajia sekä useita hyönteislajeja, mukaan lukien tärkeitä endeemisiä lajeja. Uhanalaisista kasveista puistossa tavataan lehtotikankonttia, lahokaviosammal]ta ja erästä kurjenhernelajia.

## Lähteet

## Aiheeesta muualla
* https://www.parcoabruzzo.it
Todd La Torre

**Todd La Torre** (s. 19. helmikuuta 1974 St. Petersburg, Florida, Yhdysvallat) on yhdysvaltalainen muusikko, joka tunnetaan parhaiten progressiivisen metallin edelläkävijänä pidetyn Queensrÿche-yhtyeen laulajana. Ennen Queensrÿcheä hänet tunnettiin parhaiten yhdysvaltalaisen metalliyhtye Crimson Gloryn laulajana, sekä Queensrÿchen varhaistamateriaalia livenä esittäneen Rising West -kokoonpanon laulajana jonka muut jäsenet, La Torrea lukuunottamatta, olivat myös Queensrÿchen jäseniä 

La Torre on myös julkaissut sooloalbumin *Rejoice In The Suffering* vuonna 2021.Laulamisen lisäksi La Torre soittaa kitaraa ja rumpuja. Ennen uraansa laulaja hän soitti rumpuja useissa paikallisissa liveyhtyeissä kuten Blackwell ja Infrared, molemmissa yhtyeissä vaikutti myös La Torren soolodebyytissä kirjoittajana ja studiomuusikkona mukana ollut Craig Blackwell. Infrared äänitti myös omaa materiaalia, muttei koskaan saavuttanut levytyssopimusta. 

La Torre soittaa rumpuosuudet Queensrÿchen vuoden 2019 The Verdict -pitkäsoitolla, yhtyeen silloisen rumpalin Scott Rockenfieldin ollessa sivussa yhtyeen toiminnasta levyä äänitettäessä. La Torren soittoa on kuultu myös vierailijana mm. Saigon Kick-kitaristi Jason Bielerin sooloalbumilla, rap-duo Twiztidin *Welcome to your funeral* -albumilla. Lisäksi hän soitti kaikki rumpuosuudet *Rejoice In The Suffering -*albumillaan.

Ennen siirtymistään Queensrÿchen myötä täysipäiväisesti musiikkialalle La Torre työskenteli viisi vuotta vakuutusalalla vahinkotarkastajana. Tätä ennen hän oli 17 vuotta verhoilualan yrittäjä. Muusikon työn myötä verhoilusta on tullut hänelle käsityöharrastus. 

La Torre on naimisissa ja hänen vaimonsa on kreikkalainen.

## Lähteet

## Aiheesta muualla

*Viralliset kotisivut
Berkarar

**Berkarar** on taajama Maryn maakunnan Baýramalyn piirikunnassa Turkmenistanissa. Se sijaitsee Karakumin aavikolla 70 kilometriä Baýramalysta koilliseen. Vuoden 2022 väestönlaskennan mukaan taajamassa oli 1&nbsp;408 asukasta.

Paikkakunnasta tuli Rawninan kaupunkimainen taajama vuonna 1947. Sen venäläisperäinen nimi (”Tasanko”) muutettiin Berkarariksi vuonna 2016.

Taajaman kautta kulkee Maryn ja Türkmenabatin välinen maantie ja rautatie. Siellä harjoitetaan karjanhoitoa.

## Lähteet
Västeråsin kaupunginkirjasto

**Västeråsin kaupunginkirjasto** () on Ruotsin Västeråsissa sijaitseva yleinen kirjasto. Arkkitehti Sven Ahlbomin suunnittelema rakennus valmistui vuonna 1956. Julkisivut on päällystetty Veberödissä käsin valmistetuilla tiilillä, joilla se mukautuu viereisen tuomiokirkon tyyliin. Kirjaston kokoelmiin kuuluvat myös Västeråsin hiippakunnan arkistot, joissa on 70 hyllymetriä kirjoja, käsikirjoituksia, muistiinpanoja ja sotasaaliina saatuja aineistoja 1400-luvulta lähtien.

Pääkirjaston lisäksi Västeråsissa on kuusi sivukirjastoa ja kirjastoauto. Ne toimivat yhteistyössä muiden Västmanlandin läänin kuntien kirjastojen kanssa, eli samalla kortilla voi lainata aineistoa niistä kaikista.

## Kuvia

Västerås city library January 2020 01.jpg|Kirjaston julkisivu Vasagatanilta nähtynä. Katutasossa Erland Melantonin 25 metriä pitkä mosaiikkiteos.
Västerås stadsbibliotek September 2014 01.jpg|Lainausautomaatti vuonna 2014. Taustalla Birger Hallingin seinämaalaus, joka esittää paikallishistoriaa ja kirjoitusjärjestelmien kehittymistä.
Västerås stadsbibliotek September 2014 03.jpg|Portaat ylätasolle.

## Lähteet

## Aiheesta muualla

* Bibliotek i Västmanland
Erland Melanton

**Erland Anders Melanton** (31. tammikuuta 1916 Arvika – 30. syyskuuta 1968 Täby) oli ruotsalainen kuvataiteilija. Hän opiskeli Tukholman taideteollisessa korkeakoulussa sekä Ravennan ja Firenzen taideakatemioissa. Vuodesta 1963 Melanton toimi professorina Kuninkaallisessa taidekorkeakoulussa. Melanton tunnetaan erityisesti muraaleistaan ja mosaiikkiteoksistaan.
## Teoksia

Mosaik stadsbiblioteket.JPG|Melantonin mosaiikkiteos Västeråsin kaupunginkirjaston julkisivussa.
Soffa, T-Centralen Stockholm.jpg|Melantonin toteuttama mosaiikkiseinä T-Centralenin metroasemalla Tukholmassa.

## Lähteet
O julissi

**O julissi** (myös nimellä **O julissi na jalini**) on flaamilaisen yhtyeen Ishtarin musiikkikappale. Yhtye edusti tällä kappaleella Belgiaa vuoden 2008 Eurovision laulukilpailussa Belgradissa. Kappale sijoittui semifinaalissa 17. sijalle eikä päässyt finaaliin.

## Sisältö ja valinta edustuskappaleeksi
”O julissin” on säveltänyt ja sanoittanut Michel Vangheluwe. Kappale on laulettu kokonaan kuvitteellisella kielellä. Vangheluwen mukaan kappale kertoo satumetsästä seikkailevasta lapsesta, joka kohtaa elämän kauniita, ja muutamia pahoja, asioita. 

”O julissi” valittiin Belgian edustuskappaleeksi 9. maaliskuuta 2008 järjestetyssä julkisessa karsinnassa. Pian tämän jälkeen se nousi Flanderin singlelistalle ja pääsi sillä parhaimmillaan ensimmäiselle sijalle.

## Eurovision laulukilpailussa

Tammikuussa ennen vuoden 2008 Eurovision laulukilpailua arvottiin semifinaalijako, jossa Belgia arpoutui  20. toukokuuta järjestettyyn kilpailun ensimmäiseen semifinaaliin. Myöhemmin 17. maaliskuuta arvottiin esiintymisjärjestys, jolloin ”O julissi” sai paikakseen numeron kuusi. Kappaletta edelsi San Marinon edustuskappale ”Complice” Miodion esittämänä ja seurasi Azerbaidžanin Elnur ja Samir kappaleellaan ”Day After Day”.

Semifinaalin lopussa tulosten julkistuksessa Belgiaa ei mainittu kymmenen jatkoon menevän maan joukossa, joten ”O julissi” karsiutui 24. toukokuuta 2008 järjestetystä Eurovision laulukilpailun finaalista. Kappale sijoittui semifinaalissa yhdeksäntoista kappaleen joukossa 17. sijalle 16 pisteellä. Pisteistä kymmenen tulivat Alankomaista ja kuusi Virosta.

Tämä on toinen kerta, kun Belgian edustuskappale on laulettu kuvitteellisella kielellä sekä kolmas ja toistaiseksi viimeisin tällainen kappale koko Eurovision laulukilpailussa.

## Listasijoitukset

## Lähteet
Emma Peters

**Emma Karin Peters** (s. 10. helmikuuta 1978 Täby) on ruotsalainen näyttelijä. Hän valmistui Tukholman teatterikorkeakoulusta vuonna 2004.
## Rooleja
* *[[Bonusperhe]]* (2021) – Katja
* *[[Bonusperhe-elokuva]]* (2022) – Katja
## Lähteet

## Aiheesta muualla
Agda Helin

**Agda Kristina Helin** (27. lokakuuta 1894 Säby – 10. helmikuuta 1984 Tukholma) oli ruotsalainen näyttelijä. Hän näytteli kymmenissä elokuvissa vuosina 1912–1968.
## Rooleja
* *[[Helmiäinen (elokuva)|Helmiäinen]]* (1961) – kotiapulainen Ingrid
* *[[Suden hetki (elokuva)|Suden hetki]]* (1968) – palvelustyttö

## Lähteet

## Aiheesta muualla
Matthias Iser

**Matthias Iser** (5. lokakuuta 1645 Alster – 19. helmikuuta 1725 Västerås) oli ruotsalainen pappi, joka toimi Västeråsin hiippakunnan piispana vuosina 1711–1725. Hän valmistui Uppsalan yliopistosta vuonna 1672 ja toimi kenttäpappina Skånen sodassa, missä hän nousi Kaarle XI:n suosioon. Tämä nimesi Iserin hovisaarnaajaksi vuonna 1676 ja myöhemmin Tukholman Marian seurakunnan kirkkoherraksi. Iser oli myös mukana Kaarlen asettamassa komissiossa, joka tutki 1660-luvun holhoojahallituksen toimintaa.

## Lähteet
Lili Ziedner

**Cecilia ”Lili” Ziedner** (14. syyskuuta 1885 Tukholma – 10. helmikuuta 1939 Tukholma) oli ruotsalainen näyttelijä. Hän näytteli Mauritz Stillerin mykkäelokuvissa 1910-luvulla ja kuului Karl Gerhardin revyyseurueeseen 1920-luvulla.
## Lähteet

## Aiheesta muualla
SM UB-142

**SM UB-142** oli Saksan keisarikunnan laivaston tyypin UB III sukellusvene.

## Valmistus
Alus tilattiin 27. kesäkuuta 1917 Bremenistä AG Weseriltä, missä köli laskettiin 30. lokakuuta telakkanumerolla 308. Alus laskettiin vesille 20. elokuuta 1918 ja otettiin palvelukseen 31. elokuuta.

## Palvelus
Alus antautui ympärysvalloille 22. marraskuuta 1918. Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
Thaimaan parlamenttivaalit 2026

**Thaimaan parlamenttivaalit 2026** järjestettiin 8. helmikuuta. Niissä valittiin kaikki 500 jäsentä Thaimaan edustajainhuoneeseen. Ne olivat ennenaikaiset, sillä kuningas Rama X hajotti syksyllä 2025 parlamentin pääministeri Anutin Charnvirakulin pyynnöstä. 

Samaan aikaan vaalien kanssa järjestettiin kansanäänestys sotilasjuntan laatiman perustuslain muuttamisesta.

## Vaalijärjestelmä
Vaaleissa on käytössä sekavaalitapa, jossa 100 edustajaa valitaan suhteellisella vaalilla ja loput enemmistövaalilla. Äänioikeusikäraja on 18 vuotta ja ehdolleasettumisikäraja 25 vuotta. Äänestäminen on pakollista.

## Tulokset
Gallupit ennustivat voittoa sosiaalidemokraattiselle ja arvoliberaalille Kansanpuolueelle, jolla oli eniten paikkoja edustajainhuoneessa ennen vaaleja. Sen odotettiin lisäävään paikkalukuaan jopa neljänneksellä. Alustavien tulosten mukaan kuitenkin pääministeri Anutin Charnvirakulin Thaimaalainen ylpeys -puolue voitti vaalit ja sai selkeästi eniten paikkoja. Yllättävää tulosta selittää äänestystapa, jossa suurin osa paikoista jaetaan yhden ehdokkaan vaalipiireissä. Vaikka Kansanpuolueen lista sai valtakunnallisesti eniten puolueääniä, sillä ei verrattain tuoreena puoleena ollut tarpeeksi houkuttelevia ehdokkaita ja verkostoja vaalipiireissä. Oppositiolla ei myöskään ollut yhtä tiettyä vaalikysymystä, joka olisi innostanut kannattajia. Lisäksi pääministeri Anutin Charnvirakul lisäsi suosiotaan esiintymällä vahvana johtajana Kambodžan kanssa tapahtuneiden rajakahakoiden aikana kesällä 2025.

Äänestysprosentti oli 65, kun se edellisissä, vuoden 2023 vaaleissa oli ollut 75.

Maaliskuussa 2026 parlamentti valitsi Anutin Charnvirakulin pääministeriksi.
## Lähteet

## Aiheesta muualla
Kai Lindström

**Kai Börje Lindström** (8. elokuuta 1958 Parainen – 25. marraskuuta 2025 Turku) oli suomalainen eläintieteilijä ja ekologian ja ympäristötieteen professori.

Lindström tuli ylioppilaaksi Kyrkslätts gymnasiumista 1976 ja valmistui Helsingin yliopistosta filosofian kandidaatiksi 1986 ja lisensiaatiksi 1989 ja väitteli siellä filosofian tohtoriksi 1991. 

Lindström oli Suomen Akatemian vanhempi tutkija 1996–1998 ja akatemiatutkija 2002–2006. Helsingin yliopistossa hän oli dosentti vuodesta 1992, assistentti 1998–1999 ja tutkija 1999–2001 ja toimi myös professorina 1999 ja 2001–2002. Åbo Akademin ekologian ja ympäristötieteen professori Lindströmistä tuli 2006. Hän oli myös vieraileva tutkija Kentuckyn yliopistossa 1994 ja Floridan yliopistossa 1999–2001 ja hänellä oli useita asiantuntija- ja luottamustehtäviä. Erityisesti kalojen lisääntymisekologian ja -biologian tutkijana tunnettu Lindström menehtyi syksyllä 2025 työmatkalla Tukholmaan.

## Lähteet
SM UB-87

**SM UB-87** oli Saksan keisarikunnan laivaston tyypin UB III sukellusvene.

## Valmistus
Alus tilattiin 23. syyskuuta 1916 Bremenistä AG Weseriltä, missä köli laskettiin 23. helmikuuta 1917 telakkanumerolla 287. Alus laskettiin vesille 10. marraskuuta 1917 ja otettiin palvelukseen 27. joulukuuta ensimmäisenä päällikkönään kapteeniluutnantti Karl Petri.

## Palvelus
Alus liitettiin 14. maaliskuuta 1918 V laivueeseen, kunnes se siirrettiin 29. huhtikuuta 1918 III laivueeseen. Aluksen päälliköksi tuli 1. lokakuuta 1918 everstiluutnantti Bernhard Hibsch. Ennen ensimmäisen maailmansodan päättymistä alus teki viisi partiomatkaa, joilla se upotti kolme alusta yhteensä 18&nbsp;671 tonnia. Lisäksi se vaurioitti yhtä alusta. Se antautui ympärysvalloille 20. marraskuuta 1918.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
SM UB-84

**SM UB-84** oli Saksan keisarikunnan laivaston tyypin UB III sukellusvene.

## Valmistus
Alus tilattiin 23. syyskuuta 1916 Bremenistä AG Weseriltä, missä köli laskettiin 21. tammikuuta 1917 telakkanumerolla 284. Alus laskettiin vesille 3. lokakuuta 1917 ja otettiin palvelukseen 31. lokakuuta ensimmäisenä päällikkönään kapteeniluutnantti Max Bräutigam.

## Palvelus
Torpedoammuntojen maalilaiva *Solingen* törmäsi 6. joulukuuta 1917 sukellusveneeseen, joka upposi vieden mukanaan seitsemän merimiestä. Hylky nostettiin ja kunnostettiin, mutta ennen ensimmäisen maailmansodan päättymistä alus ei tehnyt ainuttakaan partiomatkaa. Se antautui ympärysvalloille 26. marraskuuta 1918.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
SM UB-73

**SM UB-73** oli Saksan keisarikunnan laivaston tyypin UB III sukellusvene.

## Valmistus
Alus tilattiin 23. syyskuuta 1916 Hampurista AG Vulcanilta, missä köli laskettiin telakkanumerolla 97. Alus laskettiin vesille 11. elokuuta 1917 ja otettiin palvelukseen 2. lokakuuta ensimmäisenä päällikkönään kapteeniluutnantti Woldemar Adam.

## Palvelus
Alus liitettiin 30. marraskuuta 1917 V laivueeseen, kunnes se siirrettiin 2. toukokuuta 1918 I laivueeseen. Aluksen päälliköksi tuli 1. maaliskuuta 1918 kapteeniluutnantti Karl Neureuther ja 8. heinäkuuta Max Bräutigam. Ennen ensimmäisen maailmansodan päättymistä alus teki kuusi partiomatkaa, joilla se upotti kahdeksan rahtialusta (yhteensä 18&nbsp;806 tonnia) ja sukellusvene *HMS D-6:n*. Se antautui ympärysvalloille 21. marraskuuta 1918.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
Kangasjärvi (Paltamo)

**Kangasjärvi** on saareton järvi Kainuun Paltamossa. Sen pinta-ala on 58,8 hehtaaria ja se sijaitsee Kajaanista 34 kilometriä pohjoiskoilliseen ja Paltamon keskustasta 13 kilometriä niin ikään pohjoiskoilliseen.

## Maantiede
Kangasjärven ulottuvuus lännestä itään on noin 1,5 kilometriä. Järvi levenee kohti itää, jossa loiva niemi jakaa sen kahtia. Noin kymmenesosa Kangasjärvestä on vähintään kymmenen metriä syvä. Syvänne muodostaa yhtenäisen alueen järven länsipuoliskolle.

Kangasjärven itärannalla on vakituista asutusta kannaksella, joka erottaa sen Iijärvestä. Kannaksen halki kulkee maantie. Muilla rannoilla on vapaa-ajan asutusta siellä täällä.

Kangasjärveen virtaa tulouoma luoteesta (Mutajoki) ja pohjoisesta (Varsajoki). Järven luusua sijaitsee itäisimmässä kolkassa, josta sen vedet virtaavat Iijärveen (134,7 metriä merenpinnan yläpuolella).

Kangasjärven vesitilavuus on 3&nbsp;037&nbsp;000 kuutiometriä. Järven ekologinen tila on hyvä.

Kangasjärvi (59.414.1.001) kuuluu Kangasjärven valuma-alueeseen, joka on kolmannen jakovaiheen vesistö Oulujoen vesistössä (59). Toinen jakovaihe on Kiehimäjoen alue (59.41) ja ensimmäinen jakovaihe on Hyrynsalmen reitin alaosan alue (59.4). Kangasjärvi on toiseksi laajin Kangasjärven valuma-alueen seitsemästä järvestä. Laajin on Varsajärvi.

## Lähteet
Femke Kok

**Femke Kok** (s. 5. lokakuuta 2000 Drachten, Friisinmaa) on alankomaalainen pikaluistelija. Hän on olympiavoittaja sekä maailman- ja Euroopan-mestari.

Kok saavutti nuorten MM-kilpailuissa vuonna 2019 kultaa 1&nbsp;000&nbsp;metrillä, joukkuesprintissä ja yleisluistelussa sekä hopeaa 500 ja 1&nbsp;000&nbsp;metrillä sekä joukkuetakaa-ajossa. Vuonna 2020 hän voitti nuorten maailmanmestaruuden 500 ja 1&nbsp;000&nbsp;metrillä, joukkuetakaa-ajossa, joukkuesprintissä ja yleisluistelussa sekä sai hopeaa 1&nbsp;500&nbsp;metrillä.

Kok saavutti ensimmäisissä aikuisten arvokilpailuissaan, Heerenveenin EM-kilpailuissa 2020, hopeaa joukkuesprintissä. Lisäksi hän sijoittui 500 metrillä neljänneksi. Hän voitti samana vuonna Salt Lake Cityssä joukkuesprintin maailmanmestaruuden ja oli 500 metrillä yhdeksäs. Vuonna 2021 hän saavutti Heerenveenissä sprinttiottelun EM-pronssia ja samassa kaupungissa järjestetyissä matkakohtaisissa MM-kilpailuissa hopeaa 500 metrillä. Vuonna 2022 hän saavutti Heerenveenin EM-kilpailuissa kultaa 500 ja hopeaa 1&nbsp;000&nbsp;metrillä. Pekingin olympialaisissa hän sijoittui 500 metrillä kuudenneksi. Saman vuoden sprintti-MM-kilpailuissa hän saavutti kultaa joukkuesprintissä ja hopeaa sprinttiottelussa.

Kok saavutti sprinttiottelun EM-hopeaa Hamarissa 2023. Hän voitti samana vuonna 500 metrin maailmanmestaruuden Heerenveenissä ajalla 37,28. Vuonna 2024 hän voitti 500 metrin ja joukkuesprintin Euroopan-mestaruudet Heerenveenissä sekä 500 metrin maailmanmestaruuden Calgaryssa ajalla 36,83. Lisäksi hän saavutti sprinttiottelussa MM-hopeaa Inzellissä. Vuonna 2025 hän sijoittui Heerenveenin sprinttiottelun EM-kilpailuissa toiseksi. Hamarin matkakohtaisissa MM-kilpailuissa hän saavutti 500 metrilä kultaa ajalla 37,50 ja 1&nbsp;000&nbsp;metrillä hopeaa.

Kok saavutti Milanon ja Cortinan olympialaisissa 2026 kultaa 500 metrillä olympiaennätysajalla 36,49, ja hopeaa 1&nbsp;000&nbsp;metrillä ajalla 1.12,59 sekä sijoittui 1&nbsp;500&nbsp;metrillä viidenneksi. Hän voitti samana vuonna sprinttiottelun maailmanmestaruuden Heerenveenissä.

Kok on voittanut 500 metrin maailmancupin kokonaiskilpailun kausilla 2020–2021 ja 2025–2026 sekä sijoittunut kolmanneksi kaudella 2023–2024. 1&nbsp;000&nbsp;metrin maailmancupin hän on voittanut kaudella 2025–2026 ja sijoittunut kolmanneksi kaudella 2020–2021. Hän on voittanut joukkuesprintit mukaan lukien 23 maailmancupin osakilpailua, sijoittunut seitsemän kertaa toiseksi ja kymmenen kertaa kolmanneksi.

## Henkilökohtaiset ennätykset

## Lähteet
Ladusvedsträsket

**Ladusvedsträsket** on Uudellamaalla Porvoossa Piirilahden itäpuolella sijaitseva lampi.

## Maantietoa
Ladusvedsträsket on  pitkä,  leveä, ja sen pinta-ala on . Se on muodostunut kallioisen metsämaaston painanteeseen, joka on ojitettua suomaata. Lampi on saareton ja autio. Lammen rantaviivan pituus on . Lammelle ei johda tietä.

## Luontoarvoja
Lammen ympäristössä räme on säilyttänyt melko hyvin ominaispiirteensä, ojituksesta huolimatta, ja lampi on arvioitu olevan paikallisesti arvokas kohde. Mjåängsträsketiin johtava laskuoja on syvä, joten lammen vedenpinta on alentunut jonkin verran. Lammen vesi on humuspitoista. Sen rantoja kiertää kapea järviruokovyöhyke, jossa kasvaa myös järvikortetta. Itäpään rannassa kasvaa runsaasti ulpukkaa. Rannassa kiertää lampea kapea saranevavyöhyke ja rämeen puustoa on harvennettu. Lammella olisi suotuisa elinympäristö viitasammakolle, josta ei kuitenkaan ole kirjallisia mainintoja.

## Vesistösuhteet
Ladusvedsträsket sijaitsee Suomenlahden rannikkoalueessa (vesistöaluetunnus&nbsp;81), jonka Storängsbäckenin valuma-alueeseen&nbsp;(81.037) lampi kuuluu. Siihen on johdettu ympäröivältä suolta toistakymmentä suo-ojaa, joista yksi alkaa lounaispuolella sijaitsevasta Björnstensträsketistä. Lammelta vedet jatkavat ojaverkostoon ja vesi poistuu ensin Mjåängsträsketiin ja sieltä luoteeseen Täktmossenille. Sieltä vesi kerääntyy johto-ojaan, joka yhtyy Piirilahdessa Storängsbäckeniin. Se laskee Suomenlahteen Pirlaxfjärdenissä. Lammen vedenpinnan korkeus on  mpy&nbsp;(N2000).

## Historiaa
Vuonna 1912 julkaistussa Porvoon seudun taloudellisessa kartassa suolle on piirretty näkyviin kaksi nimetöntä lampea, joista eteläisempi on Ladusvedsträsket. Seutu on asutuksesta autio, mutta suolle johtaa silti polku Voolahden kylästä (). Polku voi johtua suon käyttämisestä niittynä, mikä on ollut tavallista 1900-luvun alussa. Niityn nimi on voinut olla ”Moängen” tai sitä vastavaa viereisen lammen nimen mukaan .

Vuoden 1962 peruskartassa on lampi piirretty karttaan ojittamattomalle suolle, jolle on kuitenkin kaivettu yhdysoja ”Moängsträsketiin”. Tälle on vuorostaan kaivettu laskuoja Täktmossenille, jonka itäreuna on jo ojitettu. Björnstensträsketistä alkaa luonnollinen puro lampea ympäröivälle suolle. Seuraavassa vuoden 1978 peruskartassa on lammen suo ojitettu. Metsäautoteitä on rakennettu lammen pohjoispuolelle.

## Lähteet
SM UB-23

**SM UB-23** oli Saksan keisarikunnan laivaston tyypin UB II sukellusvene.

## Valmistus
Alus tilattiin 30. huhtikuuta 1915 Hampurista Blohm + Vossilta, missä köli laskettiin telakkanumerolla 253. Alus laskettiin vesille 9. lokakuuta 1915 ja otettiin palvelukseen 11. maaliskuuta 1916 ensimmäisenä päällikkönään everstiluutnantti Ernst Voigt.

## Palvelus
Alus liitettiin 19. toukokuuta 1916 Flanderin laivueeseen. Ennen ensimmäisen maailmansodan päättymistä alus teki 21 partiomatkaa, joilla se upotti 51 rahtialusta (yhteensä 33&nbsp;880 tonnia) ja vaurioitti yhtä. Se vaurioitui 26. heinäkuuta 1917 Lizardin edustalla *HMS PC-60:n* tekemässä syvyyspommihyökkäyksessä. Pahoin vaurioitunut alus hakeutui Corunaan Espanjaan, missä se internoitiin 29. heinäkuuta.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
SM UB-24

**SM UB-24** oli Saksan keisarikunnan laivaston tyypin UB II sukellusvene.

## Valmistus
Alus tilattiin 30. huhtikuuta 1915 Bremenistä AG Weseriltä, missä köli laskettiin 29. kesäkuuta telakkanumerolla 238. Alus laskettiin vesille 18. lokakuuta 1915 ja otettiin palvelukseen 18. marraskuuta ensimmäisenä päällikkönään everstiluutnantti Kurt Albrecht.

## Palvelus
Ennen ensimmäisen maailmansodan päättymistä alus ei tehnyt partiomatkoja. Se antautui 24. marraskuuta 1918 ympärysvalloille.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
SM UB-47

**SM UB-47** oli Saksan keisarikunnan laivaston tyypin UB II sukellusvene.

## Valmistus
Alus tilattiin 31. heinäkuuta 1915 Bremenistä AG Weseriltä, missä köli laskettiin 4. syyskuuta telakkanumerolla 249. Alus laskettiin vesille 17. kesäkuuta 1916 ja otettiin palvelukseen 4. heinäkuuta ensimmäisenä päällikkönään everstiluutnantti Wolfgang Steinbauer.

## Palvelus
Palvelukseenotettaessa alus liitettiin Polan laivueeseen. Ennen ensimmäisen maailmansodan päättymistä alus teki seitsemän partiomatkaa, joilla se upotti 20 rahtialusta yhteensä 76&nbsp;195 tonnia ja vaurioitti kolmea. Lisäksi se upotti Ranskan laivaston taistelulaiva *[[FS Gaulois (1896)|Gauloisin]]* ja Kreikan laivaston hävittäjä *[[BN Doxa (1906)|Doxan]]*. Se antautui marraskuussa 1918 ympärysvalloille.

Uboat.netin mukaan se luovutettiin sotakorvauksena Ranskalle, joka romutti sen. Gardiner ei kuitenkaan ilmoita alusta luovutettujen listalla.

## Lähteet
*

### Viitteet
Marco Miranda

**Marco Miranda** (s. 2. kesäkuuta 1998 Zürich Sveitsi) on sveitsiläinen jääkiekkoilija. Miranda edustaa Sveitsin NL:ssä pelaavaa HC Geneve-Servetteä. Hänellä on sopimus joukkueen kanssa kauden 2026–2027 loppuun saakka. Hänen kasvattajaseuransa on EHC Dübendorf. Hän on edustanut Sveitsin NL:ssä myös ZSC Lionsia. Hänen pelipaikkansa on vasen laitahyökkääjä ja hänen kätisyytensä on vasen.

miranda on pelannut 359 Sveitsin NL:n runkosarjan ottelua. Näissä otteluissa hän on tehnyt 32 maalia ja 73 syöttöä eli yhteensä 105 tehopistettä. Miranda on pelannut 52 Sveitsin NL:n ylempien pudotuspelien ottelua. Näissä otteluissa hän on tehnyt kuusi maalia ja 14 syöttöä eli yhteensä 20 tehopistettä. Miranda on pelannut kuusi Sveitsin NL:n putoamiskarsinnan ottelua. Näissä otteluissa hän on tehnyt yhden maalin ja yhden syötön eli kaksi tehopistettä. Hän on voittanut kaksi Sveitsin NL:n mesraruutta. 

Miranda kuului Sveitsin joukkueeseen Suomen MM-kilpailuissa 2022 ja Suomen ja Latvian MM-kilpailuissa 2023 

## Huomautukset

## Lähteet
Lumilautailu talviolympialaisissa 2026 – naisten big air

Lumilautailun naisten big air -kilpailu talviolympialaisissa 2026 järjestettiin 8.–9. helmikuuta 2026 Valtellinassa, Italiassa.

## Tulokset
### Karsinta

: **Q** — Selviytyi loppukilpailuun
: **DNI** — Ei parantanut

Karsinnan 12 parasta urheilijaa etenivät loppukilpailuun.

### Loppukilpailu

## Lähteet
Kacper Tomasiak

**Kacper Tomasiak** (s. 20. tammikuuta 2007 Bielsko-Biała, Sleesian voivodikunta, Puola) on puolalainen mäkihyppääjä.

Tomasiak saavutti nuorten MM-kilpailuissa hopeaa joukkuekilpailussa ja oli neljäs normaalimäessä 2023 sekä kahdeksas normaalimäessä 2025. Nuorten olympialaisissa hän sijoittui normaalimäessä seitsemänneksi 2024. Ensimmäisissä aikuisten arvokilpailuissaan, Milanon ja Cortinan olympialaisissa 2026, hän saavutti normaalimäessä ja superjoukkuemäessä hopeaa sekä suurmäessä pronssia.

Tomasiak kilpaili maailmancupissa ensimmäisen kerran Lillehammerissa marraskuussa 2025, ja sai ensimmäiset maailmancupin pisteensä heti ensimmäisessä henkilökohtaisessa kilpailussaan oltuaan 18:s. Kymmenen parhaan joukkoon hän sijoittui ensimmäisen kerran oltuaan viides Wisłassa saman vuoden joulukuussa. Hän sivusi maailmancup-uransa toistaiseksi parasta sijoitustaan oltuaan kaksi viikkoa myöhemmin Engelbergissä niin ikään viides.

Tomasiak voitti Continental Cupin kesäsarjan 2025. Hän on voittanut kaksi Continental Cupin osakilpailua.

## Lähteet
Maastohiihto- ja ampumahiihtokeskus Fabio Canal

**Maastohiihto- ja ampumahiihtokeskus Fabio Canal** () on talviurheilukeskus Teserossa Italiassa. Stadionille mahtuu 15&nbsp;000 katsojaa, ja keskuksessa on kaikkiaan 19 kilometriä hiihtolatuja.

Lago di Teseron hiihtokeskuksen historia alkaa 1980-luvun puolivälistä, kun Val di Fiemmeä alettiin harkita hiihdon MM-kilpailujen pitopaikaksi. Lagon kylä Teserossa valittiin, koska se oli Val di Fiemmen laakson keskiosassa ja helppojen kulkuyhteyksien päässä.

Val di Fiemme sai järjestettäväkseen vuoden 1991 hiihdon MM-kilpailut. Niitä varten keskukseen rakennettiin 17 kilometrin mittainen yksinkertainen hiihtorinki. Stadionia modernisoitiin vuoden 2003 MM-kilpailuja varten. Lisäksi sinne rakennettiin jäähalli, toimistoja suksien vuokraamista ja hiihtokouluja varten, ravintola baareineen ja useita teknisiä tiloja. Alueelle luotiin myös lumetusjärjestelmä.

Stadionia laajennettiin jälleen vuoden 2013 MM-kilpailuja varten. Sinne rakennettiin myös 2&nbsp;000 neliömetrin mittainen maanalainen tila ja maalialueelle tilat selostajia varten. Tilojen rakennettiin 24 selostuskoppia, yhteistilat sekä muun muassa dopingvalvonnalle alue. Talviuniversiadeissa vuonna 2013 stadionilla järjestettiin ampumahiihto, hiihto ja yhdistetyn hiihto-osuus.

Vuoden 2026 talviolympialaisissa Teseron hiihtokeskuksessa järjestetään maastohiihto ja yhdistetyn hiihto-osuudet. Paralympialaisissa stadionlla kipaillaan sekä paramaastohiihdossa että -ampumahiihdossa.

Hiihtokeskus nimettiin vuonna 2018 urheilujohtaja Fabio Canalin mukaan. Canal johti Teseron urheilukeskusta vuodesta 1995 kuolemaansa 2008 asti. Hän oli keskuksen ensimmäinen puheenjohtaja.

## Lähteet

## Aiheesta muualla
SM UC-38

**SM UC-38** oli Saksan keisarikunnan laivaston tyypin UC II sukellusvene.

## Valmistus
Alus tilattiin 20. marraskuuta 1915 Hampurista Blohm + Vossilta, missä köli laskettiin telakkanumerolla 279. Alus laskettiin vesille 25. kesäkuuta 1916 ja otettiin palvelukseen 26. lokakuuta ensimmäisenä päällikkönään everstiluutnantti Alfred Klatt.

## Palvelus
Alus liitettiin 23. tammikuuta 1917 Polan laivueeseen. Aluksen päälliköksi tuli 5. elokuuta everstiluutnantti Hans Hermann Wendlandt. Ennen ensimmäisen maailmansodan päättymistä alus oli tehnyt yhdeksän partiomatkoja, joilla se oli upottanut 40 alusta (yhteensä 53&nbsp;000 tonnia) ja vaurioittanut kolmea. Lisäksi alus oli upottanut hävittäjä *[[HMS Staunch (1910)|HMS Staunchin]]*, monitori *HMS M15:n* ja panssarikansiristeilijä *[[FS Châteaurenault (1898)|Châteaurenault’n]]*.

Ranskan laivaston hävittäjien syvyyspommit upottivat 14. joulukuuta 1917 sukellusveneen Joonianmerellä, jolloin sai surmansa yhdeksän miehistönjäsentä. Lisäksi merestä pelastettiin 19 miestä.

## Lähteet
*

### Viitteet
Luettelo naisten sukupuolielinten silpomisesta maittain

**Luettelo naisten sukupuolielinten silpomisesta maittain** sisältää tietoja silvottujen osuudesta eri ikäryhmissä. Tietoja ei ole saatavilla kaikista maista.

### Ikäluokka 15–49

### Ikäluokka  0–14

## Lähteet
Maastohiihto talviolympialaisissa 2026 – naisten sprintti

Maastohiihdon naisten perinteisen hiihtotyylin sprinttikilpailu talviolympialaisissa 2026 järjestettiin  10. helmikuuta 2026 Teserossa Italiassa.

## Tulokset
### Karsinta
Karsinta alkoi klo 09.15.

### Puolivälierät
;Puolivälierä 1

;Puolivälierä 2

;Puolivälierä 3

;Puolivälierä 4

;Puolivälierä 5

### Välierät
;Välierä 1

;Välierä 2

### Loppukilpailu
Loppukilpailu alkoi klo 13.24.

## Lähteet
Das bittere Leiden unseres Herrn Jesu Christi

**Das bittere Leiden unseres Herrn Jesu Christi** () on autuaan Anna Katharina Emmerichin mystisiin näkyihin perustuva kirja Kristuksen kärsimyksestä. Sen laati kirjalliseen muotoon Clemens Brentano saksan kielellä Emmerichin Westfalenin murteella kertoman kuvauksen pohjalta. Teos ilmestyi ensimmäisen kerran vuonna 1833.

Teos on kuuluisin Emmerichin näkyihin pohjaavista kirjallisista kuvauksista. Mel Gibsonin elokuva *[[The Passion of the Christ]]* on saanut teoksesta jonkin verran taiteellista inspiraatiota ja samalla herättänyt uutta mielenkiintoa sitä kohtaan.

## Lähteet

## Aiheesta muualla
*Dolorous Passion of Our Lord Jesus Christ Christian Classics Ethereal Library 
*The Dolorous Passion of Our Lord Jesus Christ Project Gutenberg 
*The Dolorous Passion of Our Lord Jesus Christ LibriVox-äänikirja
Vrag naj vzame

**Vrag naj vzame** on slovenialaisen laulajan Rebeka Dremeljin vuonna 2008 julkaistu musiikkikappale. Dremelj edusti kappaleella Sloveniaa vuoden 2008 Eurovision laulukilpailussa Belgradissa voitettuaan *EMA 2008* -kilpailun. Kappale sijoittui semifinaalissaan 11. sijalle eikä siten päässyt finaaliin.

Kappaleen on säveltänyt Josip Miani-Pipi ja sanoittanut Igor Amon Mazul. Kappaleessa laulaja kertoo tuntevansa olevan rakkauden vangitsema ja haluaisi paeta, mutta lopulta rakkaus voittaa.

## Eurovision laulukilpailussa

Ennen vuoden 2008 Eurovision laulukilpailua suoritetussa arvonnassa tammikuussa päätettiin semifinaalijako, jossa Slovenia päätyi 20. toukokuuta järjestettyyn ensimmäiseen semifinaaliin. Myöhemmin 17. maaliskuuta arvottiin esiintymisjärjestys, jolloin Slovenian edustuskappale ”Vrag naj vzame” sai semifinaalinsa kahdeksannen esiintymispaikan. Tällä paikalla kappaletta edelsi Azerbaidžanin esikoisedustus ”Day After Day” Elnurin ja Samirin esittämänä ja seurasi Norjan Maria Haukaas Storeng kappaleellaan ”Hold On Be Strong”.

Rebeka Dremeljillä oli esityksessään kolme taustalaulajaa, Jelena Majić, Marina Durović ja Sandra Feketija, sekä kaksi tanssijaa, Matej Bedič ja Željko Božič. Esityksen koreografian oli suunnitellut Božič. Dremelj aloitti esityksen häkissä yllään futuristinen viitta. Esityksen aikana viitan alta paljastui sininen ja vihreä mekko. Dremeljin tanssijoilla oli päässään kypärä ja yllään lateksiasut. Myöhemmin Dremelj nähtiin pitämässä tanssijoitaan talutushihnassa.

Semifinaalin lopussa tulosten julkistuksessa Sloveniaa ei mainittu kymmenen jatkoon menevän maan joukossa, joten ”Vrag naj vzame” karsiutui 24. toukokuuta 2008 järjestetystä Eurovision laulukilpailun finaalista. Kappale sijoittui semifinaalissaan yhdeksäntoista kappaleen joukossa 11. sijalle 36 pisteellä. Kymmenen pistettä, eli toiseksi suurimmat pisteet kappaleelle antoivat Bosnia ja Hertsegovina ja Montenegro ja yhteensä kymmenen maata antoivat Slovenialle pisteitä. Moldovan edustuskappale ”A Century of Love” sai semifinaalissa saman määrän pisteitä, mutta koska Moldovan pisteet tulivat vain seitsemältä maata, sijoittui ”Vrag naj vzame” sen edelle.

## Kappalelista

## Lähteet